
Na jednom predavanju čuo sam da je ***[farz](https://pitajucene.com/search/Farz/answers/ "Pretraži odgovore za Farz")*** u ramazanu vredniji od sedamdeset farzova izvan ***[ramazana](https://pitajucene.com/search/ramaza/questions/ "Pretraži pitanja o ramazanu")***, i da je prva trećina ramazana milost, druga oprost grijeha, a u trećoj se ljudi oslobađaju od Džehennema. Da li je to tačno?


* 
* 
* 
* 
* 
* 
* 

 

Kolika je vrijednost ibadeta u ramazanu?
========================================

 

Gornje su teze uzete iz slabog hadisa koji prenosi Selman el-Farisi, radijallahu anhu, a u kojem stoji da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“O ljudi, nastupio je veliki mjesec, u njemu je noć koja je vrednija od hiljadu mjeseci. Allah je učinio ***[post](https://pitajucene.com/search/post/questions/ "Pretraži pitanja o postu")*** u ovom mjesecu obaveznim, a noćni ***[namaz](https://pitajucene.com/search/Namaz/questions/ "Pretraži pitanja o namazu")*** dobrovoljnim. Ko u njemu učini nekakvo dobro, kao da je učinio ***[farz](https://pitajucene.com/search/Farz/answers/ "Pretraži odgovore za Farz")*** izvan njega, a ko učini farz u njemu, kao da je učinio sedamdeset farzova izvan njega. To je mjesec strpljenja, a nagrada za strpljenje jeste Džennet… Njegova je prva trećina milost, druga oprost, a treća oslobađanje od Vatre…”* (Ibn Huzejme, 3/191. U lancu prenosilaca ovoga hadisa postoji prenosilac po imenu Alija b. Zejd b. Džudan, a on je, po hadiskim stručnjacima, nepouzdan. ***[Hadis](https://pitajucene.com/search/Hadis/questions/ "Pretraži pitanja o hadisima")*** su slabim ocijenili hafiz Ebu Hatim Razi, hafiz Ibn Hadžer i šejh Albani. Vidjeti: *Ilelul-hadis*, 2/50, *Et-Telhisul-habir*, 3/1121, i *Ed-Daifa*, 2/262-263.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


